Midwinter Green ร้านอาหารสไตล์ยุโรปผสมผสานด้วยอาหารไทยฟิวชั่น บรรยากาศตัวอาคารร้าน เหมือนปราสาทในเทพนิยาย มีที่นั่งให้เลือก ทั้งแบบ Indoor และแบบ Outdoor ในแบบสบายๆ เห็นวิวทิวทัศน์รอบๆ รับอากาศบริสุทธิ์เย็นสบายสไตล์เขาใหญ่  

มื้อนี้เรามาถึงร้านช่วงเย็นๆ เลยเลือกโต๊ะนั่งในโซน Outdoor  เพื่อสัมผัสบรรยากาศดีๆ ลมพัดเย็นๆ (ดึกๆมีหนาวเลย) สั่งอาหารมาทาน พร้อมจิบไวน์นั่งชิลล์ๆกันดีกว่า เวลาเย็นๆแบบนี้ ที่นี่เค้าจัดวงดนตรีแบบครบเซ็ทมาเล่นสดสร้างบรรยากาศให้พิเศษเข้าไปอีกค่ะ

การบริการ : พนักงานของทางร้านถือว่าเทรนมาดีมาก บริการได้แคล่วคล่องว่องไว มารยาทดี พูดจาดี มี Service mind แต่บิลคิดเงินไม่มีค่า Service charge นะคะ????

มาดูกันที่เมนูอาหาร ทางร้านให้บริการอาหารยุโรป อาหารไทย และอาหารนานาชาติ  นอกจากนี้ยังมีเมนูขนมหวานเบเกอรี่ และเครื่องดื่มต่างๆอีกมากมาย

รายการอาหารที่สั่งมาทานในมื้อนี้

????- ปลากระพงทอดน้ำปลา (420 บาท) ปลากระพงทอดมากำลังดี กรอบนอกนุ่มใน

????- ฉู่ฉี่ปลาเนื้ออ่อน (420 บาท) ได้ปลามา 2 ตัว น้ำแกงฉู่ฉี่เข้มข้นหอมอร่อย 

????- ต้มยำปลากระพง (380 บาท) อันนี้สั่งนอกเมนูค่ะ ได้มาเป็นปลากระพงชิ้นเสิร์ฟมาเป็นถ้วย น้ำต้มยำอัดแน่นไปด้วยเครื่องต้มยำเข้มข้น รสกลมกล่อมกำลังดี  ต้องการน้ำข้นหรือน้ำใสแจ้งทางร้านได้ค่ะ
 
????- กุ้งแช่น้ำปลา (280 บาท) น้ำราด น้ำจิ้ม แซ่บจัดจ้านถูกปากมากค่ะ

อยากบอกว่าปลื้มมากกับรสชาติอาหารที่ตอนแรกก็แอบกังวลอยู่ว่าจะอร่อยเหมือนแต่ก่อนที่เคยมาทานหรือเปล่า เพราะไม่ได้มาทานร้านนี้นานแล้ว ปรากฏว่าไม่ได้ทำให้ผิดหวังเลย อาหารอร่อยทุกอย่างที่สั่งมา ก็เจริญอาหารกันไปค่ะ กับข้าว 1 โถ (150 บาท) ทานกันแค่ 2 คนนะคะ หุหุ???? 

พิกัดร้าน : จากถนนธนะรัชต์ ตรงไปทางอุทยานแห่งชาติเขาใหญ่ สังเกตฝั่งซ้ายมือของถนนธนะรัตน์ ตรงไปจนถึงโรงเรียนนานาชาติเซนต์สตีเฟ่นส์ ประมาณกม.ที่ 6 จะเห็นร้านอาหาร Midwinter Green อยู่ห่างเลยจากโรงเรียนนานาชาติเซนต์สตีเฟ่นส์มานิดเดียวค่ะ

ร้านเปิดทุกวัน 10.00น.- 23.00น.
สำรองที่นั่งโทร : 08- 2452 8888